       Z A P I S N I K

                      s 11. sjednice Vijeća Gradske  četvrti Stenjevec
održane 25. travnja  2022. s početkom u 18,30 sati
u velikoj dvorani PU Susedgrad

Sjednicom predsjedava predsjednik VGČ Stenjevec Ivan Zelenić.
Evidentiranjem članova na početku sjednice utvrđeno je da je nazočno  18 članova Vijeća. 
NAZOČNI : Slavica Bilić, Tin Dukanović, Natko Felbar, Goran Furdek, Davorka Horvat,Ivana Kukor, Ivica Marić, Hana Miljanić, Maja Mucko, Marijana Nodilo, Dubravka Rusan, Karmela Martinjak, Franjo Vrbić, Gabriela Tomazić, Sara Vučić, Ivan Zelenić, Marin Živković, Davor Stanković, Danijel Perić
NENAZOČNI: nema 
OSTALI NAZOČNI: Kristina Starčević - voditeljica, Jadranka Gobac- stručni referent
Predsjednik je pozdravio nazočne i otvorio raspravu o verifikaciji Zapisnika s 10. sjednice Vijeća Gradske četvrti Stenjevec.
Nije bilo prijavljenih za raspravu. Predsjednik je predložio glasovanje o verifikaciji zapisnika.
Konstatira se da je jednoglasno s 18 glasova „za“  verificiran Zapisnik s 10. sjednice VGČ 
Stenjevec. 
Predsjednik je upoznao nazočne s nadopunom dnevnog reda i otvorio raspravu. 

Nije bilo prijavljenih za raspravu. Predložio je usvajanje dnevnog reda. 
Konstatira se da je jednoglasno s 18 glasova „za“ usvojen slijedeći: 
                              DNEVNI RED:
1. Prijedlog zaključka o korištenju sportskog igrališta u Ulici Saliha Alića

2. Prijedlog zaključka o problemu rješavanja odvodnje i uređenju Ulice Vida Došena 1-14

3. Prijedlog zaključka o rješavanju prometnih problema u Ulici Stjepka Pasanca

4. Prijedlog zaključka o uvrštavanju u program redovnog održavanja, Ulica Nikole Pavića 3,5,7 i 11- Mjesni odbor Špansko - sjever

5. Prijedlog zaključka o Odluci o izmjenama i dopunama Odluke o komunalnom redu

6. Prijedlog zaključka o Nacrtu prijedloga Odluke o izmjenama i dopunama Odluke o davanju u zakup i na drugo korištenje površina javne namjene

7. Prijedlog zaključka o zakupu zemljišta oznake dio k.č. br. 2131/1 k.o.Stenjevec
8. Informacije, pitanja i prijedlozi
Točka 1. 
Prijedlog zaključka o korištenju sportskog igrališta u Ulici Saliha Alića
Predsjednik je obrazložio prijedlog Zaključka i otvorio raspravu.

U raspravi su sudjelovali Danijel Perić i Ivana Kukor. 

Franjo Vrbić došao je na sjednicu. Konstatira se da je nazočno 19 članova Vijeća. 

Nakon provedene rasprave predsjednik je predložio glasovanje o prijedlogu. 

Konstatira se da je jednoglasno s 19 glasova „za“ usvojen slijedeći:
ZAKLJUČAK

Vijeće Gradske četvrti Stenjevec traži od Gradskog ureda za sport i mlade ne produljivanje ugovora o zakupu malonogometnog igrališta u Ulici Saliha Alića s korisnikom NK Špansko kao i ne stavljanje na javni natječaj za eventualne nove korisnike.

Vijeće predlaže da igralište bude javne namjene, otvoreno za građane.

Isto se traži zbog učestalog kršenja javnog reda i mira, zbog nepropisno parkiranih automobila korisnika koji blokiraju prolaz ulicom te nepostojanja sanitarnog čvora. Sve navedeno narušava kvalitetu života u ulicu.

Točka 2. 
Prijedlog zaključka o problemu rješavanja odvodnje i uređenju Ulice Vida Došena 1-14
Predsjednik je obrazložio prijedlog Zaključka. Otvorio je raspravu. 
Nije bilo prijavljenih za raspravu. Predsjednik je stavio prijedlog na glasovanje. 

Konstatira se da je jednoglasno s 19 glasova „za“ usvojen slijedeći: 
ZAKLJUČAK

Vijeće Gradske četvrti Stenjevec već dugi niz godina zaprima zamolbe građana za rješavanje problema odvodnje (pucanje starih cijevi) i potrebom asfaltiranja Ulice Vida Došena 1-14.

Usprkos nastojanjima da Vijeće riješi problem i višegodišnjeg prebacivanja odgovornosti, ništa nije učinjeno. Da bi se stvorili preduvjeti za kompletno uređenje ulice, nužna je koordinirana suradnja gradskih ureda i Vodoopskrbe i odvodnje jer ista nadilazi mogućnosti Vijeća Gradske četvrti Stenjevec.

Vijeće traži od Gradskog ureda za opću upravu i imovinsko- pravno poslove rješavanje imovinsko-pravnih odnosa, kako bi se moglo pristupiti rješavanju kompletne infrastrukture, odnosno pronalaženje rješenja i/ili ustupanje dijela dvorišta stanara u dijelu u kojem su se proširili na gradsko zemljište.

Vijeće traži od Vodoopskrbe i odvodnje izradu projekta i izvođenje radova izgradnje potrebne infrastrukture- odvodnje i priključaka.

Nakon završetka traženih radova, Vijeće će financirati asfaltiranje ulice.

Točka 3.
Prijedlog zaključka o rješavanju prometnih problema u Ulici Stjepka Pasanca
Predsjednik je obrazložio prijedlog zaključka i otvorio raspravu. 

U raspravi je sudjelovao Marin Živković. Nakon provedene rasprave Predsjednik je stavio prijedlog na glasovanje. 

Konstatira se da je jednoglasno s 19 glasova „za“ usvojen slijedeći: 

ZAKLJUČAK

Vijeće Gradske četvrti Stenjevec traži od Gradskog ureda za opću upravu i imovinsko-pravne poslove i Gradskog ureda za obrazovanje nalaženje mogućnosti otvaranja pješačkog koridora na kč.br. 2960/4 i 2960/1 k.o. Vrapče između Osnovne škole Otona Ivekovića i Dječjeg vrtića Kustošija, kojim bi se otvorio prolaz s Gupčeve ulice na Ulicu Stjepka Pasanca.

Vijeće Gradske četvrti Stenjevec traži od policije povremenu regulaciju prometa, posebno u jutarnjim satima, kako bi se smanjilo prometno opterećenje u Ulici S.Pasanca, a roditelje i djecu motiviralo da djeca u što većem broju dolaze pješke u školu, osim u iznimno potrebnim slučajevima.

Vijeće Gradske četvrti Stenjevec traži od Gradskog ureda za obrazovanje pružanje potpore vrtiću i školi u organiziranju edukativne akcije prema roditeljima čiji bi cilj bio smanjenje intenziteta dovoženja djece automobilima u školu te korištenje Gupčeve ulice nakon otvaranja tog pješačkog koridora.

Točka 4. 
Prijedlog zaključka o uvrštavanju u program redovnog održavanja, Ulica Nikole Pavića 3,5,7 i 11- Mjesni odbor Špansko – sjever
Predsjednik je obrazložio prijedlog zaključka i otvorio raspravu. 

Nije bilo prijavljenih za raspravu. Predsjednik je stavio prijedlog na glasovanje. 

Konstatira se da je jednoglasno s 19 glasova „za“ usvojen slijedeći: 

ZAKLJUČAK

Vijeće Gradske četvrti Stenjevec predlaže da se u Program čišćenja i pranja Zagrebačkog Holdinga d.o.o., Podružnice Čistoća uvrsti Ulica Nikole Pavića kbr. 3, 5, 7 i 11 (Mjesni odbor Špansko- sjever).

Potrebna financijska sredstva preusmjerit će se iz Plana komunalnih aktivnosti u Program održavanja komunalne infrastrukture Gradske četvrti Stenjevec za 2022. godinu.

Točka 5. 
Prijedlog zaključka o Odluci o izmjenama i dopunama Odluke o komunalnom redu
Predsjednik je pročitao prijedlog zaključka. Otvorio je raspravu. 
Nije bilo prijavljenih za raspravu. Predsjednik je stavio prijedlog na glasovanje. 

Konstatira se da je većinom glasova i to s 15 glasova „za“ i 4 glasa „protiv“  usvojen slijedeći: 

ZAKLJUČAK

Vijeće Gradske četvrti Stenjevec suglasno je s Nacrtom prijedloga odluke o izmjenama i dopunama Odluke o komunalnom redu.

Točka 6. 

Prijedlog zaključka o Nacrtu prijedloga Odluke o izmjenama i dopunama Odluke o davanju u zakup i na drugo korištenje površina javne namjene
Predsjednik je pročitao prijedlog zaključka. Otvorio je raspravu. 

Nije bilo prijavljenih za raspravu. Predsjednik je stavio prijedlog na glasovanje. 

Konstatira se da je većinom glasova i to s 15 glasova „za“ i 4 glasa „protiv“  usvojen slijedeći: 

ZAKLJUČAK

Vijeće Gradske četvrti Stenjevec suglasno je s Nacrtom prijedloga Odluke o izmjenama i dopunama Odluke o davanju u zakup i na drugo korištenje površina javne namjene.

Točka 7. 

Prijedlog zaključka o zakupu zemljišta oznake dio k.č. br. 2131/1 k.o.Stenjevec
Predsjednik je dao riječ Tinu Dukanoviću kako bi obrazložio prijedlog zaključka. 
Nije bilo prijavljenih za raspravu. 

Predsjednik je pročitao prijedlog zaključka i predložio glasovanje. 

Konstatira se da je jednoglasno s 19 glasova „za“ usvojen slijedeći: 
ZAKLJUČAK

Vijeće Gradske četvrti Stenjevec suglasno je sa zahtjevom gospođe Renate Tintor za zakup neizgrađenog građevinskog zemljišta oznake dio k.č.br. 2131/1 k.o.Stenjevec, površine 230 m², za namjenu poljoprivredna obrada za vlastite potrebe u površini od 210 m², parkirališni prostor površine 10 m² i otvorena skladišta i slične svrhe 10 m².

Vijeće Gradske četvrti Stenjevec traži nadzor korištenja stvarne namjene.

Točka 8. 

Informacije, pitanja i prijedlozi
Predsjednik je izvijestio nazočne o tome kako će izgledati Advent 2022. u GČ Stenjevec na Trgu Ivana Kukuljevića. 

Marin Živković naveo je da su na čestiti 4661/3 k.o. Vrapče započeli neki radovi  te bi trebalo saznati o čemu se radi. 

Kristina Starčević pročitala je pitanje koje je Vijeću dostavila bivša potpredsjednica Dina Vozab i zatražila da se pitanje uputi u Grad. 

Sva pitanja koja će se proslijediti u Grad članovi će dostaviti u pisanom obliku. 
Završeno u  19,30 sati.
Zapisničar:
Jadranka Gobac
Predsjednik
   Vijeća Gradske četvrti Stenjevec
Ivan Zelenić, v.r. 

